यह सप्ताह मकर राशि वाले जातकों के लिए ख़ास रहने वाला है। इस सप्ताह आप लग्जरी लाइफ़ का आनंद लेंगे। साथ ही आपके निजी जीवन में ख़ुशियों का आगमन होगा और धन लाभ के भी योग हैं। घर के वातावरण में सुख-शांति का माहौल रहेगा और कार्य-क्षेत्र में भी आप अपना बेहतर प्रदर्शन करेंगे। सप्ताह के मध्य में आपको अच्छे परिणाम मिलेंगे। आप अपनी नौकरी को बदलने का भी विचार कर सकते हैं। वीकेंड में छोटी-मोटी समस्याओं का सामना करना पड़ सकता है। हालाँकि अपने शत्रुओं पर आप विजय प्राप्त करेंगे।